Tulun Turki

Tulun Turki (Boros Turki: Türkler atau Türk halkı) nopo nga iso pogun (millet) id kikomoyon do ethnos (Halk id suang Boros Turki), pinoilang lobi nogi miampai piagalan koubasanan Turki om mimboros id suang boros tina Turki, mantad dii kumaa warganegaraanan, kotumbayaan toi' ko miampai do osiliu sabaagi i mogiigiyon id nonggo nopo pogun. Id suang konteks kisajara hogot do Turk toi' ko Turki kiharo o komoyon id loobi alaab, tuu' i gulu nopo merujuk nogi tii kumaa koinsanai Muslim i mogiigiyon  id Empayar Uthmaniyah om au nogi okiro do tinaru diolo. Baino nopo, ilo nopo hogot koguno montok i mogiigiyon id Turki, om nogi nga merujuk kumaa puruan mogiigiyon i mimboros-Turki id Bulgaria, Cyprus om ogumu po koyonon suai i gulu id Empayar Uthmaniyah, om nogi soboogian mantad Asia Tengah om nogi bakas Soviet Union. Pinapaharo nogi Ginumuan tulun Turki  id Eropah Barat (loolobi po id  Jerman), Amerika Utara om Australia.

 Etimologi 
Istilah Suku Turki haro nogi ogumu kogunoon. Bontuk i umum merujuk kumaa mogiigiyon id Turki. Iti nogi nga koguno montok morujuk tulun-tulun om komolohingan Turki i poingiyon id labus pogun. Warganegara Turki i pinapasandad sabaagi do warganegara suai nogi nga kaanu nogi rujuko sabaagi "Turki".

Türk, nopo nga kikomoyon do "agaras" id suang doboros Turki di laid om nogi morujuk kumaa mogiigiyon Turki toi' ko puruan do Turkish toi' ko tulun Turkic, om kosimban nogi kumaa "tu-kin", i pinomungaranan mantad tulun Sina kumaa tulun i mogiigiyon id kabaatan Nulu Altay id Tanga Asia id toun 177 SM; om nogi abstract suffix -iye, i kikomoyon do "sanganu" toi' ko "mionit kumaa". Istila "Türk" toi' ko "Türük" nopo nga koguno sabaagi iso otonim id suang  inskripsi Orkhon Göktürk (Turki Tawan) Asia Tanga. Hogot do Inggilis "Turki" nopo nga tadon mantad Boros Latin Zaman id Tataanga "Turchia" (c.1369).

Maya nogi do sajara, pinoturidongo nogi do tulun Turki piipiro pogun id mogisuusuai koyonon geografi id benua  Asia, Eropah dan Afrika. Minogowit nogi nogi do tulun Turki do koubasanan dilo id nonggo nopo ongoyon diolo toi' ko momorinta om iti nogi nga koontok mantad koubasanan diolo id koyonon diti.

Anatolia, id nopo kinoyonon do Turki, nopo nga pinakadadi sabaagi kinoyonon pintawasan kumaa piipiro tamadun om i momorinta id gulu-gulu. Longkod nopo tamadun om tulun i mogiigiyon di toi' ko i momorinta  Anatolia miagal ko Colchian, Hattian, Luwian, Hittite, Phrygian, Cimmerians, Lydian, Parsi, Celt, Tabal, Meshech, Greek, Pelasgians, Assyrians, Armenians, Romans, Greek Byzantin, Goth, Kurdishtan, Mongol, Arab  om nogi tinimungan Turkic.
kiri|thumb|250x250px|Empayar Uthmaniyah c. 1683
Tulun Oğuz nopo nga longkod tulun i mundaliu id Anatolia alapas 1072 M. Pinotimpuun nogi do tinimungan tokoro di Turks di kosiliu id  Seljuks, i binuruanan i Alp Arslan, kumaa Byzantine id Sangod Manzikert om nakaanu nogi ti manahak do wayaan montok dominasi Turki id Anatolia. Om kaanu nogi ti sabaagi tanda do kakalaan do empayar Byzantine. Id suang piipiro ohotusan alapas do Manzikert, minongimpuun nogi do ginumu' i nokorikot id Turki montok asimilasi mogiigiyon id kinoyonon alapas di nakagayo do numbul diolo'. Anatolia nopo nga iso kinoyonon di mogikaakawo om mogisuusuai do tinaru, iti nogi ngawi nga iso kinoyonon miampai mogikaakawo do tinimungan, nga didominasi do Yunani Byzantine om tinimungan serantau di nokotutun tomod do suai miagal ko' tulun Armenia, Kurdistan, om suu'suai po.